open-index/open-wikipedia-markdown huggingface dataset:
Egenhofa

**Egenhofa** (amtli: **Egenhofen**) is a Gmoa im Noadn vom Landkroas Bruck in Obabayern auf hoiba Streck zwischn Minga und Augschburg. Des Rodhaus und de Vawoitung san im Ortstei Unterschweinbach.

## Eadkund

### Gmoagliedarung

Egenhofen bsteht aus 25 Ortstei. Im oanzeln san des:

* *Egenhofa* mit de Weiler Dirlesried, Furthmuih, Karlshof, Osterholzen und Weyhern
* *Aufkirchen* mit de Weiler Englertshofen, Geisenhofen, Hoizmühle, Pischertshofen, Rammertshofen und Waltershofen
* *Unterschweinbach* mit de Weiler Herrnzell, Kumpfmuih und Spuiberg
* *Oberweikertshofen* mit de Weiler Eurastetten, Poigern, Rottenfuaß und Waltenhofen
* *Wenigmünchen* mit de Weiler Dürabuach und Fuchsberg

## Politik

;Woppn

De geschlängelte weiß-blau-weiße Linie symbolisiert de Lage vom Gmoagebiet zwischn de Bäch Glonn und Maisach. Da goidne Stern auf roadm Grund is des Woppn da Freiherrn vo Ruffini, de 1824 den Karlshof erbaut ham. De Schwinge mit'm schwarzen Boikn beziagt si auf de Grafn Hundt zu Lautterbach, zu dene eanan Besitz friara groaße Teile vom Gmoagebiet ghert ham.

## Sengswiadigkeitn

### Kalvarienberg Wenigmünchen

In Wenigmünchen gibts an Kalvarienberg mit a Grablegungskapej und am Kreizweg. De Darstellunga san 1740 unta Leitung vo Pfarrer Wenig (dem sei Namensgleichheit mit dem Ort zuafällig ist) gschaffa worn. De Kreizigungsgruppn zoagt Jesus am Kreiz, rechts und links vo eam de zwoa Schächer. Untam Kreiz befindn si Maria, Maria Magdalena und da Jünger Johannes. De Reiterfigur stellt an remischen Legionär Longinus dar, der laut Legende am doadn Jesus den Speer in de Seitn gsteßn. De Statuen san allesamt aus Jurasandstoa gefertigt.

Umgeben is da Kalvarienberg vo am Kreuzweg mit 14 Stationen, sei Abschluss er buidt. De oanzeln Stationen san ois gemauerte Bildstöcke gestaltet worn. Heit schützen hölzerne Fensterläden de auf Stoa gemalten Bilder.

In da Mittn da bogenförmig angeordneten Kreizwegstationen steht a kloane Grablegungskapelle. Sie is da heiligen Appolonia gweicht. Im Innan findn si a geschnitzte Jesusfigur im Graab und aa mehra historische Doadnbretta.

### Furthmmuih

Des Technikdenkmal Furthmuih is 1158 easchtmois urkundlich erwähnt worn und 1827 unta da Regie vom berühmtn Architekten Jean Baptiste Metevièr umbaut und zum Teil erweitat worn. De Muih is bis heit in Betrieb und ko ois Museumsmuih besichtigt wern.
De Gmoa hot is in jüngster Zeit bekannt worn, wei sie de eigne Energie unta andam duach Photovoltaik selba produziern wui. Daher san groaße Solaranlagen oogschafft worn und wern heit erfolgreich betrieben.

## Beleg


## Im Netz
* 
* 
* Hoamseitn vo da Furthmuih
Erie (Voik)

De **Erie** worn a Indianavoik in Nordamerika, de wos irokesisch gsprocha hom. Da Nam is a Kurzform vum Irokesnwort *Ee-ree-a-gee*, wos sovui wia langa Schwanz hoasst. Damid hod ma Indianastämm gnennt, de wos mid Waschbärfejn ghandlt hom.

De Erie-Indiana worn woahscheinli Bauan, de imma wieda mit'n Irokesnbund Kriag gfiaht hom. 1653 und 1656 homs gegn de Irokesn, de scho Gweah ghobt hom, vanichtend valorn und san ois Voik vaschwundn. De ibablieman Erie hom si mid andane Vejka vamischt. Unta andam is da Eriesee nach eahna so gnennt worn.

## Beleg



## Im Netz
* http://www.dickshovel.com/erie.html—Gschicht vo de Erie-Indiana (englisch)
Rutznmoos

**Rutznmoos** (amtl.: **Rutzenmoos**) is a Oatschoft in da owaöstareichischn Gemeinde Regau. Bei da Voikszählung 2001 san in Rutznmoos 429 Einwohna zöhd woan, damid woa Rutznmoos d'fünftgreßte Oatschoft in da Gemeinde noch Schoichhaum, Regau, Preising und Waunkhaum. Im 18. Joahundat is Rutznmoos ane zu ana vu insgsaumt nein evangelische Tolaranzgmoana in Owaöstereich eanaunnt woan. In Rutznmoos findt ma s'anzige evangelische Museum in Owaöstareich, des im Haus vu da oidn Voikschui untabrocht is. S'Museum zagt d'Gschicht vu de evangelischn Kristn in Owaöstareich.

## im Netz

* Weibseite des Evangelischen Museums
Fort Erie

**Fort Erie** is a Stod am Niagara River in Ontario, Kanada mid 28.143 Eihwohna (2001). Da Niagara River is de natialiche Grenz zwischen Kanada und Buffalo, New York, USA.

1764 hom de Britn Fort Erie ois Ristungslaga erricht. 1814 is des Fort im Unabhängigkeitskriag vo de Amerikana zasteat worn. 1939 hod ma de Ruinen vum Fort ois Touristnattraktion restauriat.

Am 7. August 1927 is de *Peace Bridge* zwischn Buffalo und Fort Erie ereffnet worn.

## Im Netz
* Hoamseitn vo da Town of Fort Erie
Usa (Begriffsklärung)

**Usa** stähd fia:

* Usa (Wetter), an Nemfluss vo da Wetter in Hessn, Deitschland
* Usa (Ōita), a Stod in da Prefektua Ōita, Japan
* Usa River (Tansania), a Ortschoft in Tansania

**USA** stähd ois Obkiazung fia:

* **U**nited **S**tates of **A**merica, Vaoanigte Stootn
* *United States Army*, a Teistreitkroft vo de Vaoanigte Stootn
* US Airways, nochn ICAO-Code bis Septemba 2008
* USA Limoges (Union Sportive et Athlétique de Limoges), a Rugbyvaein aus Frankreich
* USA Network, a US-amerikanischs Kabefeansengnetzweak
* USA Perpignan (Union Sportive Arlequins Perpignan), a Rugbyvaein aus Frankreich

## Im Netz
Bon Jovi

**Bon Jovi** [bɑːnˈdʒoʊvɪ] is a Rockkappejn, de 1983 in New Jersey in de USA grindt woan is. Se gheat mit iba 120 Milliona vakaffte Oibn zu de erfoigreichsten Rockkappejn auf da Wejd.

## G'schicht

1983 ham da Jon Bon Jovi und da David Bryan mitanand mim Richie Sambora, Tico Torres und mim Alec John Such de Rockkappejn Bon Jovi grindt. As easchte Oibum mim Nama Bon Jovi hams dann oa Joar spada rausbrocht. An engitigen Duachbruch hams dann 1986 mim Oibum Slippery When Wet gschafft, auf dem unta andam de bekanntn Liada *Livin' On A Prayer* oda *You Give Love A Bad Name* drauf san. Des Oibum hod sie bis heid iba 28 Milliona moi vakafft und ghert zu de eafoigreichsten Rockoiben.

Am Ofang vo de Neinzger-Joar ham sie da Jon Bon Jovi und da Richie Sambora gstritten und dann jeweis oa Solo-Oibum aufgnomma. 1992 ham sie sie dann wieda vasöhnt und as Oibum Keep The Faith rausbrocht, des wo bis heid vo vui ois as beste Oibum vo Bon Jovi bezeichnet werd. 1994 is dann da Alec John Such mim Hugh McDonald easetzt woan, dea aba bis heid nur ois inoffiziejs Mitgliad guit und auf koam Band-Foto drauf is.

1995 hod sie de Band dann wiedarum trennt und da Jon Bon Jovi und da Richie Sambora ham wieda je oa Solo-Oibum rausbrocht. Auf eanam Comeback-Oibum Crush aus'm Joar 2000 war dann eana bis heid eafoigreichsts Liad, It's My Life, drauf. 2001 hams dann no a Live-Oibum mim Titel One Wild Night rausbrocht und 2004 dann zum 20-jährign Bandjubiläum des Oibum 100,000,000 Bon Jovi Fans Can't Be Wrong (auf deitsch: 100 Milliona Bon Jovi-Fans kennan ned foisch lieng), a Box mit via CDs voi mit unvaeffentlichte Liada.

Fia eana Lost Highway-Tour hams 2008 de Auszeichnung fia de eafoigreichste Tournee 2008 griagt. Insg'samt hams inzwischn scho mehr wia 2600 Konzerte in iba 50 vaschiedne Lända voa mehr wia 34 Milliona Menschn gehm.

## Musikalische Entwicklung

Am Ofang hams den so gnannten Hair-Metal gspuit, aba seit Ofang vo de Neinzger-Joar spuins eher Mainstream-Rock, aiso Rock fia de breite Masse.

## Eanane Oibn

* 1984 Bon Jovi
* 1985 7800° Fahrenheit
* 1986 Slippery When Wet
* 1988 New Jersey
* 1992 Keep The Faith
* 1994 Cross Road - The Best Of
* 1995 These Days
* 2000 Crush
* 2001 One Wild Night - Live 1985-2001
* 2002 Bounce
* 2003 This Left Feels Right
* 2004 100,000,000 Bon Jovi Fans Can't Be Wrong
* 2005 Have A Nice Day
* 2007 Lost Highway
* 2009 The Circle
* 2013 What About Now
* 2015 Burning Bridges
* 2016 This House Is Not for Sale
* 2020 2020
* 2024 Forever

## Bekannte Liada

* Runaway
* In And Out Of Love
* Livin' On A Prayer
* You Give Love A Bad Name
* Wanted Dead Or Alive
* Bad Medicine
* Lay Your Hands On Me
* Keep The Faith
* In These Arms
* Bed Of Roses
* Always
* These Days
* This Ain't A Love Song
* It's My Life
* One Wild Night
* Bounce
* Have A Nice Day
* Welcome To Wherever You Are
* (You Want To) Make A Memory
* Lost Highway
Stoahem

**Stoahem** oda **Stoalupfa** (**Steinheben**) is aa boarische Kraftspoatoat ba dea a Stoa vum Bodn ghom wern muass.

Friacha hod ma dazua oanfoch grousse Stoana ned vawendt, de ma mit de Händ a wengal vum Bodn hem hod miassen. Seit 1890 wern zweng da Vagleichboakeit Hebemaschinen vawendt, mid an festn Podest und Gwichtsquada mid an eigorbatn Griff.

Heit wiad zum Stoahem a Granitklotz heagnumma, dea fimf Zentna und acht Pfund schwaa is. Es gähd dann darum den Stoa meglichst hoch zum hem. Da Spoatla stähd dabei broad afm Podest, wo in da Mittn da Stoa vasenkt is. A Ozoag misst de Hubleistung.

Da Stoalupf-Rekord liegt bei 1,28 Meta Hächn und wiad woahscheinli fir de Ewigkeit gejtn. Zua Schonung vo de Athletn is seit 1989 ba da Metamarkn a Sperrn einbaut. Seitdem wean Zuasotzgwichta (Bleiplattn mit je 25 Kilo) vawendt, um an Siega ba de boarischn, oipnländischn, deitschn und intanationaln Moastaschoftn z'bstimman: Wer dees schwaaste Trumm am hechstn hebt, gwinnt.

*Schau aa* Listn vo boarische Spoatoatn

## Im Netz

* [Stoahem Landesvaband [Bayern]] 
* Bayern-Online iba Stoahem
Hans Steyrer

Da **Hans Steyrer, aa Steyrer Hans** (* 1849 in Allach; † 25. August 1906 in Minga) is ois boarischa Herkules bekannt worn.

1879 hod da Zirkus Herzog an steakstn Bayern gsuacht und hod dafir ibaroi plakatiat. Da Steyrer Hans, a Metzga, hod olle Ausscheidungswettbewerbe gwunna. Dann hod er no an draufgsetzt. Mid da Kraft vo sein rechtn Mittlfinga alloa hod er ois oanziga an 508 Pfund schwaan Stoa a poa Sekundn lang oghom (glupft). Seitdem homs eahm "da boarische Herkules" gnennt.

Der Steyrer Hans wor joarelang Pächta vo da Wirtschaft "Wilhelm Tell" im Englischn Goatn in Minga (is obgrissn worn) und hod a Biazejd af da Wiesn bewirtschoft.

Da boarische Herkules is im Mingara Ostfriedhof begrom (Grab Nr. 46-5-12).

## Schau aa
* Boarische Spoatoatn
* Stoahem

## Literatua
*Thorsten Moser: *Hans Steyrer: Bayerischer Herkules.* Books on Demand, Norderstedt 2011, ISBN 978-3844810714.

## Im Netz
* Gschicht vum Stoahem
Lola Pagnani

D**'Lola Pagnani** (* 3. Aprü 1972 in Rom, Italien; eigntli **Anna Lola Pagnani Stravos**) is a italienische Füimschauspielarin.

## Weadegaung

D'Pagnani is de Tochta vum Schriftstölla und Drehbuachautoa Enzo Pagnani. Mid 17 hods in Paris a Ausbüidung im zeitgnössischn Taunz gmocht, nochhea hods ois *[[Prima Ballerina]]* d'Illusionistngruppm *Momix* auf eanara Wöidtuanee begleitt und fia'n Cirque de Soleil in Montreal an da Choreografie goawat.

Unta da Reschie vu da Lina Wertmüller und vum Dirigentn Giuseppe Sinopoli hods am Münchna Nazionaltheata taunzd. In New York hods ia Taunzausbüidung am *[[Alvin Ailey American Dance Theater]]* vatiaft und bei HB Studios Schauspüiuntaricht gnumma.

Nochdems noch Italien zruckgaunga is, woas unta da Reschie vum Ettore Scola, vum Giulio Base und vu da Lina Wertmüller in mearare Spüi- und Feansehfüime zum seng.

D'Pagnani kau nem am Italienischn aa s'Fraunzösische, s'Spanische und s'Englische fliaßnd ren.

## Filmografie

### Kino

* 1995: Trafitti da un raggio di sole
* 1996: Polvere di Napoli
* 1996: Ninfa plebeau
* 1999: Ferdinando e Carolina
* 1999: La bomba
* 2002: Il pranzo della domenica
* 2003: Gente di Roma
* 2007: Women Seeking Justice

### Fernsehn

* 1995: Pazza famiglia
* 1998: Commissario Raimondi
* 1998: Anni 50
* 2000: La squadra
* 2001: Un posto al sole
* 2001: Francesca e Nunziata
* 2005: Un ciclone in famiglia 2
* 2005: Carabinieri 5
* 2006: Donne sbagliate
* 2006: Capri

### Theata

* Carmen (1987)
* Anatra all'arancia (1997)
* Vergine Regina (1996)

## Im Netz
* d'Lola Pagnani in da *Internet Movie Database*
* Offizielle Intanetseitn
* d'Lola Pagnani bei da Agentur *Morea-Lo Cascio*
Vaeinigte Staatn (Begriffsklearung)

**Vaeinigte Stootn** is:

## Staatn bzw. Allianzn
### in da Gegnwart

* Vaeinigte Stootn vo Amerika (*United States of America*)
* Vaeinigte Mexikanische Staatn (*Estados Unidos Mexicanos*)

### vo da Vagangenheit

* Vaeinigte acht Staatn, Staatnallianz zua Niedaschlogung vum Boxeraufstand im Kaisareich China, 1900
* Vaeinigte Stootn vo Belgien, (1790)
* Vaeinigte Stootn vo Brasilien (*República dos Estados Unidos do Brasil*; 1891)
* Vaeinigte Stootn vo de Ionischn Inseln (*Enomenon Kratos ton Ionion Neson*; 1815–1863/64)
* Vaeinigte Stootn vo Kolumbien (*Estados Unidos de Colombia*; 1863–1886)
* Vaeinigte Stootn vo Zentralamerika (auch *Zentralamerikanische Konföderation*; 1823–1838), a Staatnbund

### Staatn-Ideen
* Vaeinigte Stootn vo Eiropa, de Idee vo an eiropäischn Bundesstaat
* Vaeinigte Stootn vo Grouß-Östareich, de Idee vo an Denkzirkl um an östareichischn Erzherzog Franz Ferdinand (1906)

## Im Netz
Josefine Mutzenbacher

**Josefine Mutzenbacher**, de *Mutznbocharin*, is de berimtaste Weana Hua, de wos ia eigans Lem aufgschriem hod. De *Memoiren* san min Titl "*Josefine Mutzenbacher. Die Geschichte einer Wienerischen Dirne. Von ihr selbst erzählt*" zan easchtn Moi 1906 in klana Auflog in Wean aussakumman. Obs wiaklich glebt hod oda nua a Romanfigua is, bleibt umstrittn.

Dea Roman güt ois Mastaweak vo da erotischn Literatua, nochn Oswald Wiener ois da *wohl einzige deutsche pornographische Roman von Weltrang*.

## Inhoid
De oidgwuadane Mutzenbocharin dazöd Gschichtln aus iara Kindheit. Hauptsächlich gehdz um Sex, aa uman Inzest. Deshoib sogn Kritika aa, dass des Weak a kindapornografische Charaktaristik hod. Am End vo de Gschichtln is de Josefin 13 Joa oid und hod iare easchdn Eafoarungen ois Weana Hua gmocht.

## Beleg
### Literatua
* Oswald Wiener (Hrsg): *Josefine Mutzenbacher: Die Lebensgeschichte einer wienerischen Dirne, von ihr selbst erzählt.* Rogner & Bernhard, München 1969. Mitn Aunhaung *Beiträge zur Ädöologie des Wienerischen*.
* Wolfgang Schneider (Hrsg): *Josefine Mutzenbacher. Lebensgeschichte einer Wiener Dirne / Josefine Mutzenbacher und ihre 365 Liebhaber*. AREA Verlag, Erftstadt 2004, ISBN 3-89996-276-1.
* Josefine Mutzenbacher: *Sammelband. Josefines Jugend; Josefine Mutzenbacher; Peperl Mutzenbacher - Tochter der Josefine*. Tosa Verlag, Wean, ISBN 3-85492-843-2. Sammeband mit vüün Photographien aus dera Zeit.

### eBiachl
* Hansjürgen Blinn (Hrsg.): *Erotische Literatur. Von Lysistrata bis Lady Chatterley.* Directmedia Publishing, Berlin 2006. ISBN 3-89853-536-3. Unta andam mit Teu 1.
* *Gutenberg-DE Erotica 1*. Projekt Gutenberg-DE, Hamburg 2005. CD-ROM, mit olle drei Teu vo da *Josefine Mutzenbacher*.
* Josefine Mutzenbacher: *Die Geschichte einer Wienerischen Dirne von ihr selbst erzählt.* www.new-ebooks.de, Dresden.
* Josefine Mutzenbacher: *Meine Tochter Peperl.* www.new-ebooks.de, Dresden.
Sam (Soizburg)

**Sam** (Hochdeitsch: *Sam*) is a Siedlung am Stodrond vo Soizburg. Sie liegt im Nordostn vo da Stod in da Nähe vo da Stodgrenz zua Gmoa Hoiwong im Stodtei Laungwiad. D' Grenz zua Gnige büidt do da Oitaboch *(Alterbach)*, d' Grenz z' Itzling d' Boh Soizburg - Zöi am See. In da Nähe vo Sam, owa scho im Nordteil vo Gnige liegt seid 2005 d' Hoitestöi *Soizburg-Sam* vo da Soizburga S-Boh. Sam is aa mid da Buslinie 23 dareichbor *(Hoitestöin san da Schleifmbochweg und da Laungmoosweg)*. Seid jingara Zaid wead da Stodtei Gnige-Nord gleengtlich zur Siedlung vo Sam dazuazöid, wos owa vo da Siedlungsentwigglung her ned nochvoiziagbor is. Sam hod in etwoa 1.300 Eihwohna.
Woifschbouch

**Woifschbouch** (nby.) oda **Woifschbuach** (deitsch: *Wolfsbuch*) is a Ortsdoi vu da Schdod Bainggrajs im Landgrais Eichstätt. Dort wohna momendan 442 Laid (Schdand vum 31. Dezemba 2007).

## Wous ligd
Woifschbouch ligd im Naturpark Oidmühdoi, grod amoi guade 10&nbsp;km vum geographischn Mittlpunkt vu Bayern weg. Af Deitsch sogd ma s ligd „*im Herzen Bayerns*“.

## Nachbarort
* Aanbouch (*Arnbuch*)
* Eglaschdoaf (*Eglofsdorf*)
* Bondoaf (*Pondorf*)
* Vogldoi (*Vogelthal*)
* Zöü (*Zell*)

## nägste Schded
* Inglschdod, uma 30&nbsp;km südlich
* Rengschbuach, uma 40&nbsp;km östlich
* Nüambeach, uma 70&nbsp;km nördlich
* Minga, uma 100&nbsp;km südlich

## Gschichd
Woifschbouch dauchd 1087 zum ersdn Maj in ara Urkundn af. Da Ort werd aa „Wolvespuch“ und „Wyestt-Buech“ gnennd. Im 15. Johrhundat werd d'Pfarrkirch baud und im Heilign Andreas gwaid. As ersde Schuihaus werd 1793 baud. 1886 werd d'Pfarrkirch an da Westsaidn ausbaud. Bai da *Gebietsreform* werd die ehem. Gmaindn am 1. Juli 1972 a Schdoddoi vu Bainggrajs.

## Varain
* Fraiwillige Faiawehr
* Kriegavarain Woifschbouch-Aanbouch
* Kath. Landjungd
* SpVgg. Woifschbouch-Zöü
* Kath. Frauenbund
* Theadavarain „D'Lampenfieberer“
* Haimad- und Traditionsvarain
LASK

Da **LASK**  (offiziö: **Linzer Athletik-Sport-Klub**), bis 2017 **LASK Linz**, is a obaöstareichischa Varein und kumt aus da Laundeshauptstod Linz. Di Forbn san schworz und weiss. Seit da Saison 2017/18 spuit da LASK wieda in da hechstn Spüklass, da Bundesliga. Des letzte moi in da hechstn Spüklass woa da LASK vo da Saison 2007/08 bis zua Saison 2010/11. Vo da Saison 2011/12 bis zur Saison 2016/17 hat da LASK sowoi in da Erschtn Liga, da zweithechstn Spüklassn vo Östareich as a zwoa Saisonen in da Regionalliga, da dritthechsten Spüklassn vo Östareich gspuit.

Gründ sans wordn am 7. August 1899, do homs oba nu "Atletiksportklub Sigi" ghasn. Des beste wos bis jetzt zaumbrocht hom, is da Gewinn vu da östareichischn Mastaschoft im Joa 1964/65.

## Stadion
Da LASK spüd bis 2022 in Pasching in da Raiffeisen Arena. Des Stadion fosst zua Zeit 7.152 Zuaschaua.

## Erfoige im Fuassboi
### International
* Eiropapokal
** 2 x Zweite Runde Eiropapokal: 1984, 1985 (UC)

### National
* Österreichische Mastaschoft
** 1 x Österreichischa Profimasta: 1965
** 1 x Österreichischa Amateurmasta: 1931
** 1 x Österreichischa Vize-Profimaster: 1962
** 1 x Österreichischa Vize-Amateurmasta: 1932 
** 4 x Österreichischa Zweitliga-Masta: 1958 (B-Liga) 1979, 1994 (2. Division), 2007 (Easchte Liga)
* Österreichischa Cup
** 1 x Österreichischa Cupsiega: 1965
** 4 x Österreichischa Cupfinalist: 1963, 1967, 1970, 1999

### Regional
* 15 x Oberösterreichischa Landesmasta: 1924, 1925, 1926, 1927, 1929, 1930, 1931, 1932, 1936, 1939, 1947, 1948, 1950, 2001 (Amateure), 2003 (Amateure)
* 6 x Oberösterreichischa Cupsiega: 1929, 1931, 1932, 1935, 1937, 1946

## Literatua
* Rudolf Matheis (Hrsg): *Ewig lockt der LASK - Das offizielle Buch zu ‚100 Jahre LASK‘*, Trauner-Verlag, Linz, 2008, ISBN 978-3-85487-822-3

## Im Netz
* Webseitn vom LASK

## Beleg
Nu Metal

**Nu Metal** wiad seid de 1990a Joa a grouß' Segment vo härtara Rockmusik bezeichnt, wos se im vorign Joazehnt duachn Crossover vom Punk, Hardcore, Grunge und Independent abgspoitn hod und zu an eiganen Üwabegirff worn is.

## Definition

De Musi hod Elemente vom Metal drinn, es fön owa de grundlegendn Gemeinsaumkeitn. Trotzdem stengan politisch-kritische Meinungen im Voadagrund, deswegn hod se a vamoaktungstechinsch guade Grundlog gfundn de „neiche Musi“ mid ana „neichn Genaration“ z'vabindn und z'vamoaktn. In da Mittn vi de 90er is de Nochfrog noch neie Metal-Untagruppn rögerecht explodiad und is a gezüt durch de Medien und da Musikindustrie gsteiat worn. Aus musikalischa Sicht is Nu Metal eha Rhythmusorientiad und vo vaschiedane aundare Musikstile wia (Hip Hop, Electronica, Industrial) beeinflussd. Bekaunte Bands san Korn, Slipknot, Limp Bizkit und Linkin Park.

## Entstehung und Gschicht

De musikalischn Wurchzln vom Nu Metal san Heavy Metal, Hip Hop und Electronica, wobei d'Gitarr eindeitig im Voadagrund stehd. Anundare Elemente findn lediglich ois zusätzliche Untastützung Vawendung, in Form vo Hip Hop Beats ois Rhythmuserweitarung oda Synthesizer Kläng bzw. vazerrte Stimmen.

Nu Metal enthoit in nahezu unvaänata Form de Stüelemente, de von da US-amerikanischn Hardcore -Bewegung in de 80er durchn Crossover mid aundare Richtungen entwicküt worn san. Es hod scho in de 80er easchte Berührungen zwischn da Rockmusik und an Hip Hop gem.

Am Aufang vo de 90er hod mid Rage Against The Machine s'easchte moi a Crossover-Band an intanationaln Durchbruch gschoft, RATM hod regömäßig Metal-Riffs mid Raptextn kombiniad. Obwoi RATM söwa ned zum Nu Metal dazuagerechnet wiad, iss oana vo de wichtigstn Wegbereita vo dera Musikrichtung.

Parallel zum Nu Metal is da Nu Rock entstaundn, der se a wönge mehr noch Rock ois noch Metal auhead. De Grenz zwischn de zwoa Stil is olladings gscheid vaschwumma.

## A boa bekaunte Bands

* Adema
* Coal Chamber
* Deftones
* Drowning Pool
* Ill Niño
* Kittie
* Korn
* Limp Bizkit
* Linkin Park
* Mudvayne
* Mushroomhead
* Nonpoint
* Papa Roach
* P.O.D.
* Saliva
* Slipknot
* Staind
* Static-X
* Taproot

A Üwasicht finsd unta Kategorie:Nu-Metal-Band.

## Im Netz
* Genre-Guide: Nu Metal bei laut.de
Corsage

De **Corsage** (aa **Korsaschn**, kummt vom frz. Wort fia „Keapa“) is a schuitafrei’s Gwaundstickl, wos an’an weiblichn Obakeapa eng umschliaßd. Eing’orbatete Spiralfedastaberl vasteifn’s, damit kaane Trääga nedig san. De Vasteifung asetzt gleichzeitig a’n BH („Gschirr“)

Im Gegnsotz zum Korsett furmt de Corsage’n Keapa ned. Se is deshoib weniga steif und eng.

Se kummt in drei Spüortn vua:

* Ois Obatäu vo an Cocktailkladl (an’an Rock aungnaht)
* Ois eignständigs Gwaundstickl, des ois Ausgehgwaund zum Rock oda zur Hosn trogn wird
* Ois Dessous, des haaßt im Gegnsotz zu de vuaherign ned ois Obabgwaund zum trogn. Oft mit Strumpfhoidan vasehn.
Heiligomd

Da **Heiligomd (dt. Heilige Abend, Heiligabend)** am 24. Dezemba, is des da Voaomd vum Weihnochtsfest. Es is a oide Tradition, dass a Fest scho am Voaomd onfongt. In Bayern und Östareich is s'Brauch, dass do de Bescherung stottfindt.

## Literatua
*
Lemberg

**Lemberg** is a Schdod in da westlichn Ukraine (Galizien, Oblast Lemberg). Sie ligt am Fluss Poltwa, ungefehr 80&nbsp;km vu da boinischn Grenz weg. 'S is d'wichdigsde Schdod vu da Westukraine. Da Schdodvawajddung undaschdenna newa da Schdod Lemberg mid ihre 6 Schdodregiona aa no d'Schdod Wynnyky (ukrainisch Винники) und de zwoa Siedlunga (dt. *Siedlungen städtischen Typs*) Brjuchowytschi (ukrainisch Брюховичі) und Rudne (ukrainisch Рудне). D'Oidschdod schdeid af da Listn vum UNESCO-Wöüdkuidurerbe.

Lemberg is schou ewich lang vum Zsammalêm vu vü Vöüka prägd. Bis ins 20. Joarhundat hods newa da boinischn Bvöükarungsmehrheid an groußn Deu jüdische, ukrainische, deitsche und armenische Leit gêm. Haid lêm in dera Schdod newa de Ukraina bloß no a boar Russn, Weißrussn un Boin. Lemberg hod Ende Sebtemba 2006 sei 750-jaarigs Bschdeh gfaiad.

Lemberg is a Partnaschdod vu Fraiburg im Braisgau.

## Nama vu da Stod

Daj Schdod houd meija vaschiedna Nama, u. a. in de Schbrouchn vu de Vöüka, wo scho durt glebt hom:

* ukrainisch: Львів (kyrillisch), Lwiw (ladainisch)
* boinisch: Lwów
* deitsch: Lemberg
* russisch: Львов (kyrillisch) Lwow (ladain, deitsche Umschrifd)
* Ladain: Leopolis
* jiddisch: לעמבערג (Lemberyk) oder לבוב (Lwow)
* armenisch: Լեհ (armenisch), Leh (Umschrifd)
* idalienisch: Leopoli
* weißrussisch: Львоў (kyrillisch), Lwou (ladainisch)
Mijn (Soizburg)

**Mijn** (iwaregionoi: **Mün**, Deitsch: **Mülln**) is a kloanerrer Stodtei vo Soizburg, der vo da Soizburga Oidstod, da Soizach, Leechen, da Rianburg und Maxglaan begrenzd wead. D' nerdliche Grenz bijdt d' Westbauhlinie, d' Aigehofstross begrenzd an Stodtei geng Maxglaan. D' Grenz zan Stodtei Rianburg is d' Reicherhoier Stross. D' oide Vuastod Mijn *(Inners Mijn)* ghead mid zan Wejdkuiturerwe vo da Stod Soizburg. In dem kloaner Stodtei leem heid guade 1.000 Leit.
Nonntoi

**Nónntoi** (Deitsch: *Nonntal*) is klaaner Stodteil in da Stod Soizburg und liegt sidléch voh da Oidstod. Da Stodteil Nónntoi werd im Ósten durch'n Håns-Dónnenberg-Bark begrénzt. Im Siden büdt d'Hångkånten voh da Friadhófsterassen unterhoib voh da Tuméggerstross d'Grénzlinie, im Sidósten begrénzt d'Nónntoier Hauptstross 'n Stodteil géeng Morzg-Glaahgmoah. Da Siadlungsraum vom Nónntoi umschliasst dodabei ån drei Seiten 'n uroiden Låndschoftsraum voh Freisoi mim zentroin firsterzbischéflichen Schlós Freisoi. D'oide Vurstod Nónntoi *(Inners Nónntoi)* gherd mid zum Wëdkuiturerwe voh da Stod Soizburg. Im Stodteil leem heid guade 4.000 Leit.

## Gschicht
Ówerhoib voh Nónntoi, dés im Miteloiter bis nooch Morzg und Hëbrunn aussé, zumindast weidgehert im Eingtum vom Benediktinen-Klóster Stift Nónnberg gstånden is, dahéebt sé da Nónnberg mim Klóster, dés wos am Stodteil sein Nåm geem hod. Nónntoi is schoh in da këtischen Zeid bsiadelt gwésen. Im Innern Nóntoi sa aa Resteln vohram antik-rémischen Heisel aus da Zeid vo da Errichtung voh Iuvavum entéggt worn. Im Miteloiter håm vurhoim d'Deanstleit vom Benediktinen-Fraunstift im Stodteil gleebt (oisó Knecht, Mégde, Wéscher, Schmiadd, Bégger und Müller) zua dénan sé ower im Zug voh da oigmoanen Stoddaweitarung in da oiden Soizburger Vurstod (de oiwei ausserhoib voh d'Wäeråloong voh da Stod gleeng is), boid aa vü Soizburger Birger zuazóong san.
Buffalo Sabres

De **Buffalo Sabres** san a Eishockeymannschoft in da nordamerikanischn Profiliga NHL. Grindt is de Mannschoft am 22. Mai 1970 in Buffalo (New York), Vaeinigte Stootn worn. 
S'Logo vo de Sabres (hoasst *Säbe*) is a Biffekopf in de Vaeinsfoabm.

## Gschicht
De Buffalo Sabres spuin seit 1970 in da NHL. Vorhea homs lang erfoigreich in da American Hockey League gspuit.

Mitn Kanadia Gilbert Perreault ois Glicksgriff homs scho in da easchtn Saison auszeichnet obgschnittn. Da Gilbert wor domois no jung und wenig bekannt, is späda oba oana vo de bestn Eishockeyspuila olla Zeitn worn und hod 17 Saisonen fir de Sabre gspuit. Er hod scho in da easchtn Saison 38 Toa gschossn und fir de Leistung de *Calder Memorial Trophy* kriagt. Fir de Playoffs hods oba leida ned ganz greicht.

## Spuila

### Aktuella Kada vo da Saison 2008/09
Stand: 18. Dezemba 2008


Datei:HechtHockey.jpg |Da Deitscha ba de Sabres: Jochen Hecht
Datei:Maxim Afinogenov.jpg |Da russische Fliglstiama *Maxim Afinogenow*
Datei:Derek Roy 2005.jpg |Center *Derek Roy* ban Training
Datei:Thomas Vanek.jpg |Da Östarreicha ba de Sabres Thomas Vanek
Datei:Teppo Numminen.jpg |Da Veteran im Team: Vateidiga *Teppo Numminen*




## Im Netz
* 
* Hoamseitn vo de Buffalo Sabres ''(engl.)''
New York (Bundesstoot)

**New York** [] is a Bundesstoot in de Vaoanigte Stootn. Zamm mit New Jersey und Pennsylvania wead New York zu dena *Middlatlantikstootn* grechnet.

New York hod a Flächn vo 141.299 Quadratkilometa und is mit 19,3 Muilliona Einwohna (Stand: 2006) noch Kalifornien und Texas bevejkarungsmäßig da drittgrässte Bundesstaat vo de USA.

New York hod an offizielln Beinam **Empire State** (Reichs-Staat). Des kimmt ogeblich vo George Washington, 1. US-President, der vo da wirtschoftlichn Macht und vum Reichdum vum Bundesstaat New York schwaa beeindruckt wor.

De Haptstod vo New York is Albany; de grässte Stod is New York City. S'Gebiet außahoib vum Stodgebiet vo New York City wead *Upstate New York* gnennt. De grässtn Städt z *Upstate New York* san Buffalo, Rochester, Syracuse, Albany, Schenectady und Utica.

## Eadkunde
### Gresste Städd
* Stod New York (8.008.367 Einwohna)
* Buffalo (282.865 Einwohna)
* Rochester (212.481 Einwohna)
* Yonkers (197.126 Einwohna)
* Syracuse (143.101 Einwohna)
* Albany (94.226 Einwohna)
* New Rochelle (72.985 Einwohna)
* Mount Vernon (68.321 Einwohna)
* Schenectady (61.125 Einwohna)
* Utica (59.684 Einwohna)

## Gschicht
Im 17. Joahundat hom Niedalända in da Region Handlspostn fia Pejz vo de Irokesn, Delawarn (Lenape) und andare Indianastämm oglegt. Da easchte Postn wor Fort Nassau (1614, in da Nächn vo Albany). Weidane Handlsplätz worn Fort Amsterdam (1625, heit: New York City), Beverwijck (1647, heit: Albany) und Esopus (1653, heit Kingston).

1621 is de niedaländische Kolonie *Nieuw Nederland* grindt worn. 1664 is d Kolonie durch Annexion in Bsitz vo da englischn Krone kemma und in New Jersey und New York toalt worn. Da Nam New York kimmt vum Herzog vo York (späda Kini Jakob II.), dea wos de Kolonie vo seim Bruada, Kini Karl II., gschenkt kriagt hod.

1788 hod New York ois 11. Staat an Vatrog fia de amerikanische Union ratifiziat und wor damit oana vo de 13 Kolonien, de wos de USA grindt hom. D easchte Hauptstod vo da USA is 1789 New York City worn.

## Sport
New York hod vui guade Sportvareine. D Buffalo Bills spuin in da National Football League und d New York Knicks in da National Basketball Association. Drei Eishockey-Club san in da National Hockey League: D Buffalo Sabres, d New York Islanders und d New York Rangers. Zwoa Baseballvareine spuin in da Major League: D New York Mets und d New York Yankees.

Z Lake Placid hom 1932 und 1980 Olympische Wintaspui stottgfundn. Lake Placid is damit oana vo nur drei Ortn, de wos de Wintaspui zwoamoi austrogn hom, sowia aa Inschbruck und St. Moritz.

## Beleg


## Im Netz

* Hoamseitn vo New York (englisch)
* Deische Hoamseitn vo New York, Tourismus-Netzseitn
* Deitscha Reisefiahra vo New York, ohne New York City)
Zwutschkerl

A **Zwutschkerl** is a klana Mensch. Bei Kindan is des liab gmant, bei Erwoxanan isses oba meistns oschasslat gmant, im Sinn vo "hoibate Portiaun".

## Synonyme

* Synonyme in da Bedeitung *klans Kind*: Butzerl, Wutzerl, Zwergerl, Hosnscheißa, Pupperl
* Synonyme in da Bedeitung *Mensch ois hoibe Portion*: Grischpindl, Grischperl, Kreweggal, Zniachtl

## Heakunft

Zwutschkerl kummt vo Zwuck und des is wos Ozwickts; äussa, a klans Stickl, wos vo an gressan Stickl ozwickt wuan is. Im klassischn Weanarisch sted *Zwuck* aa scho fia an klanan Hosnscheißa. Aus Zwuck ist dann Zwuckerl und späda Zwutschkerl woan.

## Beispü
Zwutschkerl ois Drohung:
 
* "Hau' Di am Dampfer, Zwutschkerl" (Schloga vo da ehemolign Weana Dialekt-Band 'Lost Generation')
* "Wos wüstn, du Zwutschkerl?"

## Literatua
* Wolfgang Teuschl, *Wiener Dialektlexikon* (3. Auflog), Residenz Verlag, Soizburg, 2007. ISBN 978-3-7017-1464-3
Rauhnacht

De **Rauhnächt** (aa *Raunacht* oda *Rauchnacht*) san einige Nächt umman Joareswechsl, dena besundas im Brauchtum vo Bayern, Österreich und Siidtirol a wichtige Bedeitung zuawiesn worn is.

In da Regl san damid de zwejf Nächt zwischn Heiligomd und Dreikenig gmoant. De easchte Nocht am 24. Dezemba wiad de "Muaddanocht"  gnennt und de letzte am 5. Jenna is da "Perchtnomd".

## Wortherkunft

Da Nam kimmt vo *rauh* (unebm) und ned vo Rauch oda goa Weihrauch. Es gähd aufs mittlhochdeitsche Woat *rûch* (hoarig, gmoant is do s'Fej vo Viechan) zruck. In de Rauhnächt spuin Viecha a wichtige Roin: Vawandlungen zwischn Viechan und Menschn, hoarige Geista und de Nutzviecha.

## Kalendarische Wuazln

De Rauhnächt hom woascheinlich mid'n Mondkalenda z'tuan, wos friaha de Grundlog fir de Zeitrechnung unsara Voafoan wor (vum Mondjoa kimmt aa unsa "Monat"). A Joa aus zwejf Mondmonatn hot oba nur 354 Tog. Do bleim 11 Tog bzw. 12 Nächt iba. De Nächt worn deshoib toude Tog, wo de Natuagsetz aussa Kroft gsetzt worn. Deshoib wor des a gfährliche Zeit; a Zeit vo Geistan und Touden, a Zeit vo Woasogarein und Zaubarein, a Zeit vo wuidn Gettan und grauslichn Perchtn.

## Braich
Es werd gsogt, dass ma in da Zeit vo de Rauhnächt vui Geista ummanand san und daß in dera Zeit se de Geista in aufghängta Wasch vafanga kanntn und des an Doud ind Familie bringa kannt. 
In da Zeit vo de Rauhnächt schaung deshoib aa hait no vui Laid, dass koa Wasch woschn und voroim ned aufhängan.

## Schau aa

* Wuide Jogd

## Literatua
* Hanns Bächtold-Stäubli (Hrsg.): *Handwörterbuch des deutschen Aberglaubens*. Berlin 1927-1942 (Nachdruck Berlin 2000)
* Herbert Kleist: *Volksglaube und Volksbrauch während der Zwölften im ostdeutschen Landschaftsraum*. Greifswald 1938
* Peter Kremer: *Draculas Vettern. Auf den Spuren des Vampirglaubens in Deutschland*. Düren 2006
Éem an Póngau

**Éem an Póngau** (Hóchdeitschómtlich: **Eben im Pongau**) is a Órtsgmóand an Soizburger Lónd an Póngaudreih, in Ésterreich mid 2545 Eihwóner (Stónd: 2020).

## Geógraafie
D' Gmóand liegg an: Ennspóngau. Katastroigmóaner sand Éem, Gáusthófbérg und Schottbáuch.

## Woppm
As Wobbm vóh da Gmóah is: *„in an vóh Siewer und Ród gspoiterschten Schied a fáubvawexelter Weichspórn, óom rechts und ténk begleitt vóh'ner fáubvawexelten Fassetten-Rauten.“

== Gschicht ==
Éem is bis as Jáu [[1912]] Táuxen *(Taxen)* gnónnt wáun.
D' Gmóah bsteet aus d' ehemoiing Gmóaner Éem, Gáusthófbérg und Schottbáuch, dia [[1939]] za da Gmóan Éem an Póngau vaóanigt wáun sand.

== Vakér ==
D' Katschbergstráuss und d' [[A 10 (Österreich)|Tauernautóbóh]] (*'A 10'''), mid dia Auffórschten Soizburg und Villach, valaaffend durchs Gmóahgebiat.

## Museen
Tauernstráussenmuseeum in Gáusthófberg.

## Spórscht
* Daleebnisbáudesee
* Schilift "Monte Popolo"
* vaschiadane Wónderweeg

## Vaóhstoigunger
* Kirchdáug (Óhfóng Óktówer - kóah genaus Daatum nied)
* Maifést "Dáug vóh da Órwad" (oiwei am 1.Mai)
* Bauernhihrést
* "Trachtlerhóahgascht"
Baierboch

**Baierboch** hoachdeitsch: **Baierbach**) is a Gmoa in Niedabayern. Sie zejt zum boarischn Sprachraum und is Tei vom Landkroas Landshuad und aa Mitglied vo da Vawoitungsgmoaschoft Altfraunhofen.

## Geografie

Baierboch liegt im südlichn Landkroas Landshuat zwischn da Groaßn und Kloana Vils, in ebba 15&nbsp;km südli vo Landshuat und 8&nbsp;km nördli vo da B 388 in Velden.

#### Nachbargmoana

* Oidfraunhofa
* Geisenhausen
* Neifraunhofa
* Hoachnpolding (Landkroas Arrdeng)
Es existiert blos de oane Gemarkung Baierboch.

## Gschicht

Baierboch war im Besitz vo de Freiherrn vo Fraunhofa. Mit da Rheinbundakte 1806 is da Ort zu Bayern kemma. Baierbach war Bestandteil vo da Herrschaft Oidfraunhofa. De hiesigen Rechtsfrang warn allawei strittig, wei des Kurfiarstntum Bayern de Reichsunmittelbarkeit vo de Freiherrn vo Fraunhofa nia net anerkannt ghabt hot. Im Zug vo de Vawoitungsreformen im neia Kinereich Bayern is mit am Gmoa-Edikt vo 1818 de heitige Gmoa entstandn.

;Eihwohnaentwicklung

Auf'm Gebiet vo da Gmoa san 1970 607, 1987 dann 606 und im Joar 2000 736 Eihwohna zejt worn.

## Politik

Buagamoastarin is Luise Hausberger (CSU).

De Gmoasteiaeinahma warn im Joar 1999 umgrechnet 298 000 €, davo warn de Gwerbesteiaeinahma (netto) umgrechnet 42 000 €.

## Ökonomie und Infrastruktur

### Wirtschaft mitsamt Land- und Forstwirtschaft

Es hot 1998 noch da amtlichen Statistik im produzierenden Gwerbe 40 und im Bereich Handel und Vakeah 10 sozialvasicherungspflichtig Bschäftigte am Arbatsort gem. Sozialvasicherungspflichtig Bschäftigte am Wohnort warns insgesamt 220. Im vaarbatenden Gwerbe hots 5 Betriebe, auf'm Bau zwoa Betriebe gem. Außerdem warns im Joar 1999 35 Bauanhöf mit a landwirtschaftlich gnutzten Flächn vo 973 ha, davo warn 838 ha Ackaflächn.

## Im Netz
*
Bayerbo bei Erweschbo

**Bayerbo bei Erweschbo** (amtli: **Bayerbach b.Ergoldsbach**) is a Gmoa in Niederbayern. Sie zejht zum boarischen Sprochraum und is Tei vom Landkroas Landshuad und Mitglied vo da Vawoitungsgmoaschoft Erweschbo.

## Geografie

Bayerbo b. Erweschbo liegt im neadlichn Landkroas Landshuad rund 7&nbsp;km vo da B 15 entfernt, 25&nbsp;km nordöstlich vo Landshuat und 35&nbsp;km südwestlich vo Straubing.

### Ortsteile

* Böglkreith (hochdeitsch *Böglkreuth*)
* Dünzlhof
* Dürnoach (hochdeitsch *Dürnaich*)
* Foastenoach (hochdeitsch *Feistenaich*)
* Feichten (hochdeitsch *Feuchten*)
* Ganslmeier
* Gerabo (hochdeitsch *Gerabach*)
* Gillisau
* Kroaschberg (Greilsberg)
* Hochmoos
* Höiskofa (hochdeitsch *Hölskofen*)
* Kloafeichten (hochdeitsch *Kleinfeuchten*)
* Lottokreith (hochdeitsch *Lottokreuth*)
* Mausham
* Mausloch
* Nei-Birkat (hochdeitsch *Neu-Birket*)
* Nißlpram
* Penk
* Pimperl
* Pram
* Runding
* Sand
* Woideck (hochdeitsch *Waldeck*)
* Winkelmoos

### Nochbagmoana

* Erweschbo
* Postau
* Weng
* Mengkofa (Landkreis Dingolfing)
* Laberweinting (Landkroas Straubing)
* Mallersdorf-Pfaffaberg (Landkroas Straubing)
Es existian de foignden Gemarkunga: Bayerbo b. Erweschbo, Langahembo, Moosthann.

## Gschicht

Bayerbo b. Erweschbo war Teil vom Rentenamt Landshuat und vom Landgricht Kirchberg vom Kurfürstentum Bayern. De Herrn vo Gumppenberg ham do a offene Hofmark ghabt. Im Zug vo de Vawoitungsreforma im neia Kinereich Bayern is mit'm Gmoa-Edikt vo 1818 de Gmoa entstandn.

### Eigmeindungen

De heitige Gmoa is bei da Gmoagebietsreform durch de Eigliederung vo de ehemaligen Gmoana Gerabo, Feichten, Penk und Kroaschberg noch Bayerbo entstanden.

### Eihwohnaentwicklung

Auf'm Gebiet vo da Gmoa san 1970 1.389, 1987 dann 1.349, 2000 1.640 und im Joar 2014 1.780 Eihwohna zejht worn.

## Politik

Da Gmoarat 2008 - 2014 setzt si aus foigende Wählergruppen zsamm:

* Bürgerblock Bayerbo
* Freie Wähler Bayerbo
* Aufbruch Bayerbo

## Ökonomie und Infrastruktur

### Wirtschaft mitsamt Land- und Forstwirtschaft

De Gmoasteiereinahmen warn im Joar 1999 umgrechnet 814.000 €, davo warn de Gewerbesteiereinahmen (netto) umgrechnet 264.000 €.
Es hot 1998 noch da amtlichen Statistik im produzierenden Gewerbe 258 und im Bereich Handel und Vakeah koane sozialvasicherungspflichtig Beschäftigte am Arbatsort gem. In sunstige Wirtschaftsbereiche warn am Arbatsort 29 Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 558. Im vaarbatenden Gewerbe hots koane, auf'm Bau 4 Betriebe gem. Außerdem warns im Joar 1999 68 Bauernhöf mit a landwirtschaftlich genutzten Flächen vo 1670 ha, davo warn 1551 ha Ackerflächen.

### Buidung

Im Joar 1999 ham de foigenden Eirichtungen existiert:

* Kindergärten: 50 Kindergartenplätz mit 74 Kinder
* Grundschui: 1 mit 5 Lehrer und 115 Schuikinder

## Buam und Töchter vo da Gmoa

* Emma Kellner - MdL (Bayern) vo 1998 - 2003 in da Fraktion De Greana
* Dietrich Freiherr vo Gumppenberg - MdL (Bayern) vo 1990 - 1994 in da Fraktion FDP - Eigentümer und Bewohner vom Schloss Peierbo in Bayerbo

## Im Netz
*
Oidfraunhofa

**Oidfraunhofa** (amtli: **Altfraunhofen**) is a Gmoa in Niedabayern. Sie zejt zum boarischn Sprachraum und is Tei vom Landkroas Landshuad und aa Mitglied vo da Vawoitungsgmoaschoft Oidfraunhofa.

## Eadkund

Oidfraunhofa liegt im Doi vo da Kloana Vuis in ebba 10&nbsp;km sidli vo Landshuad, 20&nbsp;km estli vo Moosburg, 15&nbsp;km westli vo Vilsbiburg und 12&nbsp;km neadli vo Velden. Es existiat blos de Gemarkung Oidfraunhofa.

### Nachbargmoana

* Vilsheim
* Hohenpolding (Landkreis Erding)
* Baierbach
* Geisenhausen
* Kumhausen

## Gschicht

Altfraunhofen war vor 1800 Herrschaft und im Besitz vo de Freiherrn vo Fraunhofa. De Reichsunmittelbarkeit dera vo Fraunhofa is vom Kurfiarstntum Bayern aba nia anerkannt worn. Mit da Rheinbundakte 1806 is da Ort zu Bayern kemma. Im Zug vo de Vawoitungsreformen im neia Kinereich Bayern is mit am Gmoa-Edikt vo 1818 de heitige Gmoa entstandn.

### Eihwohnaentwicklung

Auf'm Gebiet vo da Gmoa san 1970 1377, 1987 dann 1863, 2000 ????, 2014 2206 und im Joar 2015 2317 Eihwohna zejt worn.

## Politik

Buagamoastarin is Katharina Rottenwallner (CSU).

De Gmoasteiaeinahma warn im Joar 1999 umgrechnet 794 000 €, davo warn de Gwerbesteiaeinahma (netto) umgrechnet 87 000 €.

## Wiatschoft und Infrastruktur

### Wirtschaft mitsamt Land- und Forstwirtschaft

Es hot 1998 im Bereich vo da Land- und Forstwirtschaft koane, im Produzierenden Gwerbe 314 und im Bereich Handel und Vakea koane sozialvasicherungspflichtig Bschäftigte am Arbatsort gem. In sunstige Wirtschaftsbereiche warn am Arbatsort 57 Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 617. Im verarbatenden Gwerbe (und aa Bergbau und Gewinnung vo Stoana und Erdn) hots 2 Betriebe, auf'm Bau 4 Betriebe gem. Außerdem warns im Joar 1999 66 Bauanhöf mit a landwirtschaftlich gnutzten Flächn vo 1772 ha. Davo warn 1487 ha Ackaflächn und 284 ha Wiesn.

### Buidung

Im Joar 1999 ham de foigendn Eirichtunga existiert:

* Kindagärtn: 75 Kindagartnplätz mit 81 Kinda
* Voiksschuin: 1 mit 7 Lehra und 148 Schuikinda

## Im Netz
* 
* Homepage vo da katholischn Pfarrgmoa St. Nikolo
Wüde Jogd

De **Wüde Jogd**, aa **Wüdes Heer** is a germanischa Voiksmythos vo ana Jogdgsöschoft aus Gettan und Geistan, aus Pfeadln und Hund, de vo Zeit zu Zeit wüd iban Himme ziagn. Ogfiad wead de Gruppm vom Wodan. Voaoim is de Wüde Jogd imma wieda in dena zwöf Rauhnächt gsegn woan.

## De Wüde Jogd (Untasberg)

De Wüde Jogd is aa a Brauchtum ausm Gebiit umman Untasberg. Noch dem, dass finsta wuan is, ziagt de Wüde Jogd am zwoatn Dunnastog im Advent ummadum. Si ruaft di Hausleit "Glück hinein, Unglück heraus, es geht das Wüde Gjoad ums Haus" zua. Es gibt meras Gstoitn: Da Vorpercht, da Tod, da Ruafa, de Hex, as Hohnengickal, da Riise Obfoita, a Rabe, de Hobagoaß, s Moosweibal, a Bär und sei Treiba, da Saurüsse, da Wüdmo und da Bamwercha. De tonzn zu da Musi vo Trommen und Pfeifaln und zagn Figuantänz. Entstondn is des gonze vamutlich aus da Gschicht vum Wüdn Jaga und seim Gfoig. De zwöf Gestoitn leitn si teils ausm Sognkroas vum Untasberg, teils ausm Perchtnbrauchtum ob.

## Literatua

* Jacob Grimm: *Deutsche Mythologie*. Olms-Weidmann, Hildesheim 2003, ISBN 3-487-09817-2 (insb. Kap. XXIV)
* Otto Höfler: *Kultische Geheimbünde der Germanen*. Diesterweg, Frankfurt/M. 1934 (nur Bd. 1. erschienen)
* Otto Höfler: *Verwandlungskulte, Volkssagen und Mythen.* Wean 1973.
* Jan de Vries: *Altgermanische Religionsgeschichte*. Berlin 1956.
* Claude Lecouteux: *Das Reich der Nachtdämonen. Angst und Aberglaube im Mittelalter*. Artemis & Winkler, Düsseldorf 2001, ISBN 3-538-07120-9
* Hans Plischke, *Die Sage vom wilden Heer im deutschen Volke*. (Phil. Diss.) Eilenburg 1914
* Friedrich Ranke: *Kleinere Schriften.* Bern, Minga 1971 (Bibliotheca Germanica; 12)

## Im Netz

* Zimmerische Chronik, Band 4, Seite 122: Beschreibung einer Erscheinung des „Wuteshere“ im Jahre 1550 in Meßkirch in der Zimmerischen Chronik.
* Die Wilde Jagd vom Untersberg in da Soizburg-Wiki
Bodenkira

**Bodenkira** (amtli: **Bodenkirchen**) is a Gmoa in Niedabayern. Sie zejt zum boarischn Sprachraum und is Teil vom Landkreis Landshuat.

## Geografie

### Geografische Lagn

Bodenkirchen liegt im südlichn Landkreis Landshuat knapp 30&nbsp;km vo Landshuat und ummara 10&nbsp;km vo Vilsbiburg und vo Neumarkt-St. Veit im obaboarischn Landkroas Muihdorf am Inn entfernt. Bodenkirchen besitzt in **Aich** in da nochan vo da B 299 a Haltestell an da Bahnlinie vo Landshuat noch Soizburg.

### Nachbargmoana

* Vilsbiburg
* Schalkham
* Wurmsham
* Schönberg (Obabayern) (Landkreis Muihdorf)
* Egglkofen (Landkreis Muihdorf)

### Ortsteile

* Aich
* Binabiburg
* Bodenkirchen
* Bonbruck
* Haunzenbergersöll
* Hilling
* Margarethen
* Michlbach

## Gschicht

De heitige Gmoa is 1971 duach den Zsammaschluss da Gmoana Bodenkirchen, Aich, Bonbruck und Binabiburg entstandn.

## Politik

### Buagamoastarin

Monika Maier is im März 2008 mit 57,9% vo de Stimma im 1. Woigang zua Buagamoastarin gwejd worn.

### Gmoarat

Da Gmoarat hot 20 Mitglieda und setzt si wia foigt zsamm:

CSU 5 Sitz, Freie Wählergmoaschaft Bodenkirchen 5 Sitz, Überparteiliche Wählergmoaschaft Aich 4 Sitz, Christliche Wählergmoaschaft Binabiburg 3 Sitz, Wählergmoaschaft Bonbruck 3 Sitz
(Stand: Kommunalwoi 2014)

### Woppn

Des Woppn setzt si zsamm ausm Woppn da Adeligen Hauzenberger auf Haunzenbergersöll mit de zwoa, nach'm convexen Rand zsammstengade Hoibmond auf suibanem Grund und am blaua Kreiz ois'm Attribut vom Heilign Johannes am Täufa, dem Patron da Kiran vo Bodenkira, Haunzenbergersöll und Binabiburg.

### Städtepartnerschaftn

* Chocz (Poin)

## Wirtschaft

### Oosässige Firmen

* Bulthaup in Aich: Produktion vo Kucheeirichtunga
* Carsystem Süd - Rohde GmbH in Bodenkira: Vatrieb vo Autolacke und Lackierzubehör

## Buidung

### Schuin

* Voiksschui Bodenkirchen
* Grundschui Aich
* Sundapädagogisches Förderzentrum Bonbruck

## Im Netz
*
Bruckberg

**Bruckberg** is a Gmoa in Niedabayern. Sie zejt zum boarischn Sprochraum und is Tei vom Landkroas Landshuad, de bis zua Bayerischen Gebietsreform 1972 zum obabayerischn Landkroas Freising ghert hod. Sie liegt auf hoiba Streckn zwischn da obabayerischn Stod Moosburg und da niedabayerischn Bezirkshauptstod Landshuad.

## Eigmeindete Ortsteile

## Gschicht

Bruckberg is um 880 easchtmois erwähnt worn, aba es gibt aa Funde aus da Stoa- und Remerzeit. Im Joar 1313 findt im in da Nachan glenga Gammelsdorf a Ritterschlacht statt. De heitige Kira is a Rokokobau. Des Schloss (Privatbesitz vo de Freiherrn vo Korff-Grimm) kriagt sei heitige Form im 17. Joarhundert, is aba wesentlich ejda.

### Eigmeindungen

De heitige Gmoa Bruckberg is bei da Gmoagebietsreform aus de Gmoana Attenhausen, Bruckberg, Bruckbergerau, Gündlkofen, Tondorf und Widdersdorf entstandn.

## Im Netz
* 
* Gmoa Bruckberg
Buach am Erlboch

**Buach am Erlboch** (amtli: **Buch a.Erlbach**) is a Gmoa in Niedabayern. Sie zejt zum boarischn Sprachraum. Sie is Tei vom Landkroas Landshuad und liegt an da Grenz zu Obabayern.

## Geografie

Buach am Erlboch liegt im sidestlichn Landkroas Landshuad unweit vo da Isar und am Arrdenga Moos. Noch Moosburg (mid Onschluss an de A 92) sans 7&nbsp;km, noch Landshuad 12&nbsp;km, noch Arrdeng und Freising ummara 25&nbsp;km und zum Flughafn Minga knopp 30&nbsp;km.

### Nachbargmoana

* Stod Moosburg (Landkreis Freising)
* Langenpreising (Landkreis Arrdeng)
* Wartenberg (Landkreis Arrdeng)
* Kirchberg (Obabayern) (Landkreis Arrdeng)
* Vilsheim
* Tiefenbach
* Eching

### Ortsteile

Zua Gmoa ghern außer Buach selba aa de Ortschaften Niedererlbach, Thann-Vatersdorf, Hoizhäuseln, Forstaibach, Garnzell, Gastorf, Westndorf, Stünzbach, Freidling, Hofenstall, Groaßaibacherforst und Hartbeckerforst.

## Gschicht

Des Dorf is bereits im 8. Joarhundert easchtmois erwähnt worn und is damit ejda ois de mehran wichtign Städt in Bayern. De Entdeckung vo vei Zeignisse keltischer Siedlungstätigkeit zoagt, daß de Gengad um den Ort herum sogar no vei friara Anziehungskraft bseßn hot. De easchte urkundliche Erwähnung vo Buach war im Jahr 760, ois a "Edler Chunipert" a in seim Besitz befindliche Kira, "In Pohe", an de Freisinger Kira St. Maria vaschenkt hot. Schon damois hängan dem Besitz acht grundbare Bauan oo. 1154 wechslt des Zehentrecht vom Bischof vo Freising zua Abtei Frauncheamsee. Ab dem Joar 1237 und bis zua Säkularisierung vom Kloasta 1803 is' dene eana wichtigste Hoafmark. De Gmoa Buach besteht seit dem Joar 1818 ois Folge da Reformen vom Grafn Montgelas.
Bemerkenswert is des demographische Wachstum vo Buach. 1972 warns in da Gmoa 1.574 Bewohna, 1991 2.645 und 2003 bereits 3.385. 2014 warns 3.646.

### Eigmoandunga

De heitige Gmoa is 1971 duach den Zsammaschluss da Gmoana Buach a. Erlboch und Garnzell (Vatersdorf) entstandn; 1978 kimmt no da westliche Teil vo Vilsheim dazua.

## Beleg


## Im Netz
*
Eching

**Eching** is a Gmoa in Niedabayern. Sie zejt zum boarischn Sprachraum und is Teil vom Landkreis Landshuat.

## Geografie

Eching liegt im niedaboarischen Landkreis Landshuat direkt an da Isar und an da B 11. Es is net zum verwechseln mit dem Eching an da A 9 im obaboarischn Landkreis Freising. Noch Landshuat sans blos 7&nbsp;km, zua A 92 (Moosburg-Nord) 6&nbsp;km, noch Moosburg 10&nbsp;km, noch Freising und Erding ummara 25&nbsp;km und zum Flughafn Minga 30&nbsp;km.

#### Nachbargmoana

* Moosburg (Landkreis Freising)
* Buach am Erlboch
* Vilsheim
* Tiefenbach
* Bruckberg
Es existiern de foigendn Gemarkunga: Eching, Kronwinkl, Berghofen, Haunwang, Viecht und Weixerau.

## Gschicht

Eching is a Teil vom Rentamt Landshuad und vom Landgricht Erding vom Kurfiarstntum Bayern gwen. De heitige Gmoa is 1970 duach den Zsammaschluß da Gmoana Berghofa, Eching, Haunwang, Kronwinkl und Viecht entstandn.

### Eihwohnaentwicklung
Auf'm Gebiet vo da Gmoa san 1970 1.543, 1987 dann 2.093, 2000 3.078 und im Joar 2014 3.826 Eihwohna zejt worn.

## Politik

Buagamoasta is Andreas Held (Freie Wählergmoaschaft). Gwejd worn is er im Joar 2002 ois Nochfoiga vom Albert Rosenwirth sen. (Freie Wählergmoaschaft).

De Gmoasteiaeinahma warn im Joar 1999 umgrechnet 1675 000 €, davo warn de Gwerbesteiaeinahma (netto) umgrechnet 349 000 €.

## Ökonomie und Infrastruktur

### Wirtschaft mitsamt Land- und Forstwirtschaft

Es hot 1998 noch da amtlichen Statistik im Bereich da Land- und Forstwirtschaft 14, im produzierenden Gwerbe 362 und im Bereich Handel und Vakea 535 sozialvasicherungspflichtig Bschäftigte am Arbatsort gem. In sunstige Wirtschaftsbereiche warn am Arbatsort 244 Leit sozialvasicherungspflichtig beschäftigt. Sozialvasicherungspflichtig Bschäftigte am Wohnort warns insgesamt 1053. Im verarbatenden Gwerbe hots 8 Betriebe, auf'm Bau 4 Betriebe gem. Außerdem warns im Joar 1999 64 Bauanhöf mit a landwirtschaftlich gnutzten Flächn vo 1663 ha, davo warn 1506 ha Ackaflächn und 100 ha Wiesn.

### Buidung

Im Joar 1999 ham de foigendn Eirichtunga existiert:

* Kindagärtn: 71 Kindagartnplätz mit 108 Kinda

## Im Netz

*